Oké Take Away 


Nos Special pa Diabierna 26 Mei 


*Carni Mechada 


*Bamigoring cu Galiña 


ON 
=a 
= 


Filet di Pisca Nos Special 


BRIYANDO FUERTE e TRECIENDO CLARIDAD = ü 
Diabierna 26 Mei 2023 - Pedido: 747-0505 crioYo cRIOYO 


Minister Endy Croes: 
AWE 26 DI MEI TA E 
GRAN APERTURA DI 
WEGANAN ESCOLAR 
2023 NA COMPLEHO 

DEPORTIVO FRANS 

FIGAROA 


Castigo combina pa 
agente di Polis cu a pasa 
informacion secreto na 
otro hende 


Segun Jordan Schlipken, Director di A.T.A. Latino America: 
Aruba y Colombia ta comparti lasonan 
economico y comercial, cultural, di salud y 
mas cu claro - di turismo 


Be part of the 
National Health Survey: 


STEPS 2023 
Si tep up for gour health! 

RENOBACION DI COMPLEHO DEPORTIVO GUILLERMO 
P. TRINIDAD TA DEN PROCESO 


Ta premira cu pa october di aña aki stadion na Dakota lo ta completamente renoba 


ORANJESTAD: 
Diaranson ultimo, 
Minister di Enseñansa 
y Deporte Endy Croes 
hunto cu presidente di 
Arubaanse Voetbal Bond 
(AVB) Sr. Randolf Lacle 
y representante di FIFA 
Jordan Victoire a bishita 
Compleho Deportivo 
Guillermo Prospero 
Trinidad na Dakota pa 
mira e desaroyonan di e 
renobacion. Sr. Victoire 
a indica cu FIFA ta 
satisfecho con e proyecto 
ta andando y ta contento 
di mira e comprimiso cu 
Gobierno di Aruba tin 
cu e proyecto. Tambe, 
Sr. Victoire a indica cu 
e lo sostene Gobierno di 


Aruba y AVB pa percura 
cu e stadion ta cumpli cu e 
standard internacional. E 
proyecto ta canando bon 
manera a palabra, pues 
ta premira cu renobacion 
di Compleho Deportivo 
Guillermo Prospero 
Trinidad lo termina den e 
tempo cu a stipula, cual ta 
october binidero. E yerba 
artificial a yega Aruba 
caba y pronto lo coloca 
esaki. Ademas di esaki, 
Sr. Lacle a indica cu na 
sepember e weganan di 
Nations League ta tuma 
luga y e meta ta pa hunga 
bek na cas e aña aki. P'esey 
ta importante pa e stadion 
cumpli cu e exigencianan 
internacional. E stadion 


no lo ta completamente cla 
pa september, pero e parti 
principal cual ta e yerba 
artificial lo ta coloca. Pa 
motibo aki a reuni cu 
representante di FIFA y 
ta den contacto tambe cu 
CONCACAF pa evalua 
locual mester tuma luga 
ainda pa por hunga na cas 
e aña aki na september. 


Tambe, Sr. Lacle a expresa 
cu ta hopi contento cu 
pronto Aruba ta bay tin un 
stadion, unda por hunga 
weganan internacional. 
Fuera di esaki, unabes 
cu e stadion ta cumpli 
cu e exigencianan 
internacional, AVB lo 
por ricibi e fondonan di 
FIFA pa sigui yuda nan 
miembronan pa mehora 
e facilidadnan di futbol 
di Aruba. Pa finalisa, 
Minister Endy Croes ta 
gradici Gabinete Wever- 
Croes II y tur cu a sostene 
e proyecto aki. 


Pronto Aruba por 
disfruta di un stadion 
completamente 
renoba y aproba 
segun e standardnan 
internacional. 


Wiwi a yega Aruba; 
weganan ta starr dia 


26 di Mei 


Minister Endy Croes a informa cu Wiwi a yega Aruba. 
Esaki ta e programa di deporte den enseñansa, unda 45 
scol lo competi contra otro. E weganan ta start awe, 
26 di Mei pa 5.30 atardi na Compleho Deportivo Frans 
Figaroa na Noord. 

Minister Endy Croes: 
AWE 26 DI MEI TA E GRAN APERTURA DI WEGANAN ESCOLAR 
2023 NA COMPLEHO DEPORTIVO FRANS FIGAROA 


ORANJESTAD: Awe 
ta e gran apertura di 
Weganan Escolar 2023, 
cuminsando 5 or di atardi 
cue “warm up jam” dilanti 
Compleho Deportivo 
Frans Figaroa na Noord. 
E fiesta deportivo ta inicia 
cu entretenimento di dj, 
brassband hunto cu e 
mascota Wiwi saludando 


nos muchanan. Tambe, 
pa nos muchanan lo tin 
entretenimento di Dino 
Jump, cu cantidad di 
tent di e.o. cuminda, 
bebida, cotton € candy 
y popcorn. Pa 6 or di 
atardi e ceremonia oficial 
lo inicia cu desfile di 
tur participante, baile y 
show cultural y entrada 


7 


__—) 3585-9500 


PUEBLO A HAÑA SU 
| Z PEN BEK 


Pa kualkier informacion 
solodipueblo@gmail.com 


di e antorcha olimpico. E 
banda musical Tsunami lo 
deleita tur esnan presente 
cu nan tremendo musica y 
pa pone ambiente total. 

E meta di Weganan 
Escolar Aruba ta pa 
promove deporte bou di 
nos alumnonan di scol 
preparatorio, basico y 
secundario. Minister 
Endy Croes ta expresa cu 
deporte ta e vehiculo pa 
preveni cu e muchanan 
ta bay riba caya. Rond 
di mil alumno di 45 scol 
preparatorio, scol basico y 
scol secundario di Aruba 
ta bay enfrenta otro den 
un competencia amistoso 
den shete (7) diferente 
disciplina, entre otro, 


badminton, functional 
fitness, volleyball, 
basketball, futbol, beach 
tennis y baile cultural. 


Tur escolnan cu a clasifica 
y drenta e campeonato di 
Weganan Escolar 2023 ta 
haya nan propio uniform, 
pechi, tas, boter di awa y 
pen pa uza durante e dos 
simannan di competencia. 
Ayera, durante 
Conferencia di Prensa 
di Gobierno di Aruba, 
Minister di Enseñansa 
y Deporte Endy Croes 
hunto cu Sr. William 
Erasmus di IBISA a 
elabora un poco mas riba 
e gran evento deportivo 
aki. Sr. Erasmuns a indica 


cu lo tin diferente premio 
cash, trofeo, medaya y 
plakkaat pa e scolnan 
ganado. Minister Endy 
Croes y IBISA ta invita 
henter pueblo di Aruba 
pa bin apoya nos mucha- 
y hobennan den nan 
deporte escolar. 


Plant sale 


Barratillo di mata: 
Croton, palmitas, 
triritaria, hazmine orea 
di elephante , cayena 


varens di diferente 
grandura 
y mas mata pa paden 
dicas. 
Bernarstrat 71 pabao di 
Centro medico bieu 


PT 

Accidente pa falta di preferencia 
den Koningstraat 


Diamars merdia a a direct a patruya na preferencia na un SUV. 
drenta sin forma de una y sitio. Na yegada di e Desafortunadamente, 
maldita na e cruzada patruya a bin comprende ninguna de las personas 
di Koningstraat cu cu un chofer de un Toyota resulta dañada. 
Emmastraat. Mesora Tercel blanco sin duna 


$ AA EEE 
e SAS  UEGAMAN ESCOLAR 


| lod Y DIABIERNA: 26 DI MEI 
5:30 PM - 8:30 PM 
4%) COMPLEHO DEPORTIVO FRANS FIGAROA 


*D] + BRASSBAND - SHOWNAN + TSUNAMI Y MUCHO MAS! 


E 
Instituto Biba Saludabel y Activo 

Ronella Croes, CEO di A.T.A ta mira bek 
riba e ultimo 40 añanan cu un sentimento di 


orguyo y satisfaccion: 
Aruba Tourism Authority a conmemora 40 aña di presencia na Colombia 


Aruba Tourism Authority a 
conmemora e 40 aña di existencia 
di su oficina na Colombia. Na e 
ocasion special aki a reflexiona 
riba tur e exito alcansa durante 
e ultimo decadanan y alabes a 
reconoce y gradici tur partner y 
colaborador cu a haci e logro aki 
posibel. 


E oficina di turismo di Aruba na 
Colombia a habri su portanan na 
aña 1983 cu e meta pa promove 
Aruba como un paraiso turistico 
y posiciona nos isla como 
un destinacion preferi cerca 
bishitantenan Colombiano. 


Ronella Croes, CEO di A.T.A 
ta mira bek riba e ultimo 40 
añanan cu un sentimento di 
orguyo y satisfaccion. E retonan 
cu A.T.A. a enfrenta durante e 
trayectoria aki a pusha A.T.A. pa 
bira mas creativo den desaroyo y 
implementacion di strategianan 
di mercadeo na Colombia - un 
pais cu ta habri portanan y 


conecta Aruba cu e resto di Sur 
America. Danki na esfuersonan 
continuo y dedicacion di tur 
envolvi, awe Aruba por conta cu 
un fluho constante di bishitante 
for di Colombia. 


For di 1980 te cu december 2022, 
un poco mas cu 700,000 turista 
Colombiano a bishita Aruba, cu 
ta representa 3% di e 27,000,000 
di bishitante cu nos isla a ricibi 
for di Latino America. Na aña 
2022, Aruba a yama bonbini na 
1,170,000 turista y di esakinan 
370,000 tawata procedente di 
Colombia, representando 3% 
di e mercado global. Pa aña 
2023, A.MT.A. ta proyecta un 
recuperacion di 105% compara cu 
aña 2019, cual tawata e miho aña 
prome cu pandemia. 


E recepcion a conta cu presencia 
di varios invitado special, entre 
otro e Embahador di Reino 
Hulandes, Ernst Noorman, 
presidente di Anato, Paula Cortés 


Minister di Asuntonan 
Comunicacion y 


Calle, 
Economico, 
Desaroyo Duradero di Aruba, 


Geoffrey Wever, Director di 
Holland House Colombia, Jan 
Willem van Bokhoven, director 
actual di A.T.A. Latino America 
Jordan Schlipken, ex-directora di 
A.T.A. Colombia, María Victoria 
Galán. 


Ronella Croes a extende 
palabranan di gratitud y aprecio 
na tur cu di un manera of otro a 
colabora cu oficina di turismo 
di Aruba durante tur e añanan 
pa por logra e cifranan aki. “Mi 
kier gradici tur nos partnernan 
strategico, tanto aerolinea como 
tour operators y agencianan di 


biahe cu a apoya y promove Aruba 
durante e ultimo 40 añanan”, 
tawata palabranan di e CEO. 
“Danki pa e confiansa, pa permiti 
nos habri rutanan nobo y pa 
boso entusiasmo y compromiso 
pa bende e producto Aruba. 
Ronella a gradici medionan di 
comunicacion y creadornan di 
contenido tambe, cu ta sigui 
inspira e mercado Colombiano pa 
bin disfruta di nos isla feliz. 


Durante e recepcion a entrega 
un reconocimento tambe na 
Embahador di Reino Hulandes 
na Colombia, pa gradicie pa su 
esfuersonan y colaboracion na 
Aruba y Ofician di Turismo di 
Aruba. 

Clifford Rasmijn cu rueda di 
prensa na Gold Coast 


Diamars atardi Clifford 
Rasmijn di Brazil 
Taekwondo Stichting a 
tene un rueda di prensa 


na Gold Coast Club 
House. 

Na e rueda di prensa 
tabata tey presente 
Sr. Moises Fernandez 
President di Aruba 
Taekwondo Bond 
"ARTBO" y 


Sr. Croes propietario di 
Cas Bon. 


Clifford Rasmijn a gradici 
tur media presente y a 
gradici Sr. Croes pa e 
confiansa di kere den 
Brazil Taekwondo 
Stichting. Tur cos ta cla pa 
Diasabra awo. Ta bay tin 
un Referee International 
na e campeonato y un 
representante di 
Truescore pa e Cas Bon 
Taekwondo Cup. Cas 
Bon Taekwondo Cup ta e 
prome cualificacion pa 


Best of the Best Truescore 
Aruba Series cu ta dia 7 
di October 2023. 

Sr. Moises Fernandez a 
gradicitur hende presente 
na e rueda di prensa. Sr. 
Moises Fernandez a bisa 


cu ARTBO 

ta para tras di tur evento 
organisa pa Brazil 
Taekwondo Stichting 
cu ta parti di e plan di 
actividadnan di 

ARTBO 2023/2024. 


Sr. Croes a gradici tur 
hende presente na e 
rueda di prensa. Sr. Croes 
a bisa cu desde aña 2010 
Cas Bon 

ta para firme tras di 


Brazil Taekwondo 
Stichting y ta sigui e 
desaroyo di e atletanan 
di Brazil Taekwondo 
Stichting cu 

sa representa 
Mundialmente. 


Aruba 


Coriente a bay na warda di polis nobo 


Diamars anochi Elmar a 
confronta un problema 
cu suministro di coriente 
cerca di nan substation 
den Paardenbaaistraat 
esaki a pone cu e warda di 
polis nobo den Oranjestad 
a keda inoperativo. 


For di Elmar a ricibi 
e siguiente informe. 
Atencion na nos clientenan 
den area di Paardenbaai y 
vecindario: 

Nos tecniconan ta 
atendiendo cu esaki. 


confrontando 
den e 


Nos ta 
un problema 
distribucion di coriente 
den e area aki. Nos 
tecniconan ta mobilisando 
pa atende cu esaki y lo 
duna mas update asina cu 
nos tin mas informacion. 


10:57 PM: Nos a isola 
a problema y lo shift 
load awo pa reestablece 
suministro di  coriente 
den un gran parti di area 
afecta. 


11:01 PM: Suministro di 


coriente a ser reestableci 
den mayoria di e area 


afecta, cu 
di Aruba 


excepcion 
Trading y 


na Oranjestad y vecindario 


vecindario. 

Castigo combina pa agente di Polis cu a 
pasa informacion secreto na otro hende 


ORANJESTAD — Awe mainta 
Hues di Corte den Promer 
Instancia a bisa cu e ta haya e 
agente di Polis, d C. culpabel di a 
viola secreto di trabao y a mal usa 
su funcion como agente di Polis. 
Solo di Pueblo por a compronde 
cu d C. lo a bisa un hende kende ta 
doño di un auto cu e hende tabata 
kier. 


VIOLA SECRETO DI TRABAO 
Algun siman pasa tratamento 
di e caso a tuma lugar caminda 
Fiscal a acusa d C. di intencional 
trahando como agente di Polis, 
a pasa informacion secreto cu e 
tabata dispone di dje na e homber 
H. Esaki a sosode entre 1 Juli 
2022 y 31 Juli 2022. 
ABUSA DI FUNCION 
Fiscal tambe a acusa d C. di a mal 
usa su funcion di Polis. 
CASTIGO COMBINA 
Hues den su sentencia a bisa cu 


d C. su abogado, mr. Mohamed, 
a mustra cu e persona no a haci 
keho y como tal mester declara 
Ministerio Publico no admisibel 
pasobra no tin keho haci. Hues a 
rechaza esaki. 

Hues a mustra cu ora ta trata 
di un agente di Polis, no mester 
tin keho. Hues a bisa cu Polis 
tin informacion confidencial di 
hende pa haci trabao publico. Na 
opinion di Hues, e hecho cu d C. 
a bay duna informacion di adress 
di doño di un number di auto na e 
homber H., esaki ta violacion di e 
secreto di trabao. 


Hues tambe a rechaza e defensa 
di abogado cu e homber H. no a 
haci nada contra e persona. Hues 
a bisa cu e ta considera esaki 
un asunto serio. El a mustra cu 
e persona H. tin un carchi di 
castigo. 

Pa cu e castigo, Hues a bisa cu 


e ta tene cuenta cu d C. a daña e 
confianza cu hende mester tin 
den Polis. Hues a tene cuenta cu 
castigo cu Hof ta duna. Tambe 
Hues a tene cuenta cu ta promer 
biaha cu d C. ta cay den man di 
husticia y cu e castigo lo por tin 


consecuencia pa d C. su trabao. 
Hues a condena d C. na 2 luna 
di prison condicional, cu 2 aña di 
prueba. Tambe Hues a condena 
d C. na 100 ora di trabao pa 
comunidad y si no cumpli cu 
esaki, e mester bay 50 dia sera. 


Chauffeur no a regula su velocidad ni a mantene 
distancia a bay dal tras di otro auto 


mainta a 
drenta informe di un 
accidente dilanti Cadushi 


Diaranson 


Supermarket na Tanki 
Leendert, mesora a dirigi di e 
un patruya na e sitio. Na 


yegada 


patruya a bin 
compronde cu aki ta trata 


di un accidente unda 
cu e dama chauffeur di 
un Hyundai i10 cu no a 


regula su velocidad ni a 
mantene distancia a bay 
dal tras di un Kia Picanto. 

Fundacion "Tortuga Aruba" a rescata tortuga 
pega pa basta ora na cabuya di boei 


Diamars m, ainta 
tempran a drenta inform 
of a situacion den lama 
dilanti Amsterdam Manor 
na Eagle Beach, mesora a 
dirigi a patruya na e site. 
Na yegada di e patruya a 
bin compronde cu aki ta 
trata di a tortuga cu lo a 
keda pega den e cabuya di 
e boeinan di "zwemzone". 
Polis una presencia pidia 
de "tortuga Aruba" como 
tambe maritieme politie. 
Manera cu e hendenan di 
tortuga Aruba a yega nan 
a drenta blade ya corta e 
cabuya pa libera e tortuga 
cual lo a pega den e cabuya 
na momento cu e tabata 
drentando beach pa places 
on webonan. Aki por mira 
y video de e rescate aki. 


Jazzy Simon 
a gradua na 
Hulanda! 


Dia 22 di mei, 2023, a gradua 
na Universiteit Utrecht, Jazzy 
Simon. E estudio cu e a gradua 
ta Liberal Arts € Sciences 
hoofdrichting Bestuur & 
Organisatiewetenschappen. 
Jazzy a caba Colegio Arubano 
VWO y despues e a bai Hulanda y 


awo cu orguyo por comparti cu e 
a gradua na Universiteit Utrecht. 
Awoetabaitraha den suvakgebied 
pa haya mas experiencia y 
conocemiento pa asina descubri 
mas ainda kico ta su pasion y 
asina continua cu un master. 
Masha pabien Jazzy Simon! 

Instituto Biba Saludabel y Activo 


Ministerio di Enseñansa y Deporte 

mz, 

E A 
ORANJESTAD-Diahuebs 
mainta, a lansa e toolkit 


digital nobo di Codigo di 
Proteccion. Un momento 


sumamente importante 
cu lo bay garantisa 
conocimento continuo 


serca nos profesionalnan. 
Un trayecto cu a inicia 
for di juli 2021, na 
momento cu pa medio 
di e Sociaal Crisis Plan 
a haci e peticion hunto 
cu UNICEF HULANDA, 
pa aplica na e fondonan 
di Union Europeo y 
Nationale Post Lotterij, 


Minister Rocco Tjon: 


A LANSA E TOOLKIT DIGITAL NOBO DI 
CODIGO DI PROTECCION 


epartamento 
l 1 


di cual a logra obtene 
ambos fondo y asina a 
crea material relevante, 
sostenibel y duradero pa e 
profesionalnan na Aruba. 


E toolkit digital di 
Codigo di Proteccion 
ta un muestra cla 
di colaboracion y 


cooperacion di hopi 
profesional den e cuater 
sectornan; husticia, 
social, salubridad y 
enseñansa, cu ta kere den 
traha preventivo riba e 
topico delicado di abuso 


di mucha. E toolkit aki 
ta e prome paso concreto 
di e centro di experticio 
di Departamento di 
Mucha y Hoben, caminda 
ta structura un forma 
di traha profesional pa 
keda “up to date? cu e 
conocemento riba e tema 
di abuso di mucha. 


Di e forma aki ta percura 


pa e conocemento 
y e habilidad di e 
profesionlanan sigui 


expande pa traha cu e 
cinco pasonan di Codigo 


di Proteccion. Banda di 
esaki, e supervisornan 
di codigo por uza esaki 
durante training, curso 


of reunion den nan 
organisacion. 

E topico di abuso di 
mucha ta uno hopi 


delicado, y mester haya su 
debido atencion. A base 
di esaki, tin diferente 
iniciativa cu a wordo 
tuma y a wordo implenta 
caba, manera e Codigo di 
Proteccion, pero tambe e 
“richtlijnen” di Ministerio 
Publico pa loke ta trata 
casonan di abuso sexual, 
a wordo adapta y ta mas 
estricto. Actualmente, 
nos ta trahando duro 
riba ubicacion di Family 
Justice Center, y pa 
prome bes Aruba tin un 
medico forensico. Tambe, 
a haci cierto cambionan 
den ley, y a percura pa 
diferente curso pa nos 
profesionalnan. 


E  solucionnan poco 
poco ta hayando forma 
y ta tempo pa actua 
debidamente, y nos tur ta 
hunga un rol sumamente 
importante den esaki y 
pesey ta importante pa 
keda haci innovacion 
den loke nos ta haciendo 
diariamente. Pues, cu e 
introduccion di e toolkit, 
nos ta duna contenido na 
e palabra innovacion. 


Segun ée mandatario, 
e paso aki ta uno 
importante, mirando 


cu e trabou cu henter e 
cadena hudicial, social, 
salubridad y enseñansa ta 
eherce, ta “mensenwerk”. 
Na final di dia, por 
introduci cambio di 
maneho, cambio di ley, 
pero bo mester inverti den 
eprofesionalnan cu ta haci 


e trabou. Pues, a traves 
e toolkit aki, ta inverti na 
un manera duradero den 
nos profesionalnan cu ta 
haci e trabou importante 


pa siguridad di nos 
muchanan. 
Por ultimo, a gradici 


e  "contentgroup" cu 
a inverti hopi ora di 
trabou pa por yega na 
e contenido. E grupo 
tawata consisti di varios 
profesional di diferente 
sector y instancia, cu bou 
liderazgo di e lidernan 
di cada tema, a crea un 
contenido completamente 
contextualisa y actual. E 
ekipo aki conhuntamente 
cu sosten y guia tecnico 
di Augeo Foundation: 
Andrea y Roely y Stan 
van Haaren di UNICEF 
NL, a logra crea un 
producto educativo, 
informativo y relevante 
pa tur Supervisor di 
Codigo, Trainers Codigo 
y e profesionalnan na 
Aruba den e sectornan 
di enseñansa, henter 
area social, husticia y 
salubridad. 

Diamars anochi un carta 
a sali for di Ministerio 
di Asuntonan di Adulto 
Mayor dirigi na Sra. 
Brito, secretaria general 
di sindicato SEPPA cu ta 
representa un mayoria di 
trahadonan di SABA. 


Den e carta Minister 
Arends ta informa cu 
manera a wordo treci 
dilanti den reunion cu 
SEPPA y den presencia 
di mediador di Gobierno, 
lo haci tur cos na alcance 
pa proteha e trahadonan 
nan derecho y garantisa 
e atencion di cuido pa 
e clientenan di SABA. 
SEPPA su preocupacion 
tabata si trahadonan 
di SABA lo ricibi nan 
vakantieuitkering. Un 
preocupacion similar na 
esun di comienso di aña 
ariba bashi-premie unda 
Minister Arends mester 
a pone fondo adicional 
disponibel pa esaki por 
a tuma luga. E fondonan 
aki a wordo saca for di 


Polis a 


Diadomingo del 21 de 
mayo de 2023, banda 
de 3'0 de atardia drenta 
informe de cut tin hende 


TENE 
AN WIMPIE 
PES 


Minister Ursell Arends: 
Vakantieuitkering ta wordo paga na SABA 
Carta dirgi na SEPPA 


e presupuesto destina 
pa asuntonan di adulto 
mayor y cu SABA aricibi su 
parti como compensacion 
pa ehecuta Gobierno su 
maneho na bienestar di 
nos grandinan. 


Bashi-premie 
vakantieuitkering ta loke 
SABA y instancianan cu 
ta wordo subsidia door 
di gobierno mester pone 
un banda for di e subsidio 
total cu nan ta ricibi 
durante di aña, pa ora e 
momento yega, efondonan 
aki ta disponibel pa paga 
e trahadonan. Esaki ta 
loke SABA no a haci pa su 
trahadonan. 


Minister Arends ta di 
opinion cu e trahadonan 
di SABA no mester 
wordo perhudica den e 
impasse aki. Minister 
ta confirma cu SEPPA 
cu ta duna instruccion 
pa e  tranferencia di 
AWG 1,021,434 na 
SABA. Cu e cantidad 


aki, SABA ta bolbe ricibi 
fondonan adicional pa 
trahadonan ricibi nan 
vakantieuitkering cu 
nan tin derecho riba 
dje. Minister Arends ta 
informa tambe cu esaki ta 
bin cu consecuencianan, 
mirando cu na final di dia 
ta di fondonan publico ta 
papiando di dje y mester 


tene consideracion cu 
e presupuesto y duna 
cuenta di e maneho di 
esaki. E cantidad cu 
SABA ricibi pa cubri cu 
debernan di Bashi-premie 
y  vakantieuitkering lo 
wordo deduci die cantidad 
for di presupuesto cu Land 
Aruba ta subsidia na nan. 


Por ultimo, Minister 
Arends ta comparti 
e preocupacion pa e 
trahadonan y clientenan 
di SABA y ta spera cu por 
alivianan di e precupacion 
di vakantieuitkering y cu e 
situacion entre Gobierno 
di Aruba y SABA por 
wordo resolvi pronto. 


bay pa hende cu ta piscando cu 
reda na Malmok 


ta piscando cu reda na 
Malmok, mesora a direct 
a patruya na e sitio. 
Na yegada di e patruya 
polis a bin encontra cu 4 
personando piscando cu 
reda y ora polis acerca 
nan a note cu e reda tabata 
mas chikito di locual 
ta permiti. Ora polis a 
informa nan cu e redata ta 
menos di 2 cm x 2 cm cual 
no ta permiti pa usa den 
e area ey. E personanan 


a mustra comprencion 


ya stop cu e A 


eynan. 

Minister Thijsen a papia cu Aruba’s 
Bee Haven riba apicultura 


Den Haag -— Minister 
Plenipotenciario mr. 
Ady Thijsen a bishita e 
compania di apicultura 
Arubas Bee Haven na 
Cashero. Aki e mandatario 
a keda ricibi pa doño di 
Arubas Bee Haven € 
Farm Rubert Montilla y 
su tata Rubén Montilla. 


Rubert Montilla a bisa 
cu Arubas Bee Haven 
cu 130 kolonia di abeha 
ta esun mas grandi na 
Aruba. E isla conoce cinco 
compania di apicultura y 
algun personan cu ta cria 
abeha como hobby. 

Minister Thijsen a 


splica sr. Montilla cu e 
razon pakico ela pidi 
un cita cu Aruba's Bee 
Haven ta pasobra Aruba 
den  combersacion cu 
municipio di Venray a 
bin compronde cu akinan 
e sector di apicultura 
ta esun mas grandi na 
Hulanda. E conocemento 


aki kisas por contribui 
na e sector di apicultura 
na Aruba. Tambe a 
papia cu Universidad 
di Wageningen pa mira 
unda nan tambe por 
yuda. Di Universidad di 
Wageningen Minister 
Thijsen a ricibi un lista di 
pregunta pa por saca afor 
con e sector di apicultura 
na Aruba ta hinca den 
otro, con grandi e ta y na 
cual manera e Universidad 


di Wageningen por 
contribui. 

Sr. Montilla a duna 
contesta riba tur e 


preguntanan y a bisa cu 


loke e sector tin mester 
dje ta investigacion na e 
tipo di abeha na Aruba 
y tambe intercambio di 
experticio. 


Minister Thijsen a 
gradici sr. Montilla 
pa su cooperacion y a 
bisa cu awor e ta bai 
bek na Universidad 
di Wageningen cu e 
contestanan pa asina 
bin cu un plan pa mira 
con e contribucion 
di Universidad di 
Wageningen lo ta y e rol di 
municipio di Venray den 
esaki. 


Polis mester a bin pa dama cu no kier a laga D.O.W. 
drenta su tereno pa resolve problema di rioolering 


Diaranson mainta a 
drenta informe di cu e 
personal di D.O.W. tin un 
problema ya cu un dama 
no ta laga e personal di 
D.O.W. drenta su tereno 
pa resolve un problema 
di rioolering, mesora a 
dirigi un patruya na e 
sitio pa papia cu e dama 
pero na prome instante e 
dama no kier a coopera y 
a bisa cu no por localisa 
su casa pero ora cu 


autoridad a mustre e 
consecuencianan e dama 
mesora a doblega y a laga 
D.O.W. haci nan trabao pa 
e bienestar comun. 


RADIO 

Prome Minister Evelyn Wever-Croes: 


PROME MINISTER A REUNI CU SAN NICOLAS BUSINESS 
ASSOCIATION (SNBA) RIBA VARIOS DESAROYO NA SAN NICOLAS 
INCLUYENDO E PROYECTO DI HOTEL SECRETS 
"lo sigui lucha pa logra na haci e proyecto di hotel Secrets un realidad. Esaki ta 
nos compromiso cu Aruba y San Nicolas" 


ORANJESTAD - Prome 
Minister Evelyn Wever- 
Croes a reuni cu señor 
Errol de Freitas di 
San Nicolas Business 
Association (SNBA) riba 
varios punto di desaroyo 
pa San Nicolas. Durante e 
reunion, señor de Freitas a 
expresa nan preocupacion 
pa cu e proyecto di hotel 
Secrets Baby Beach Aruba, 
cu mester a para un biaha 
mas. Prome Minister 
a indica cu Gobierno 
di Aruba ta comparti 
e mesun preocupacion 
y no ta di acuerdo cu e 
veredicto di hues y a apela 
e caso. 


Pa Gabinete Wever-Croes 
II, desaroyo di San Nicolas 
ta un prioridad, y pesey 


ta traha duro pa logra 
yega na un solucion pa 
cu e proyecto aki. Prome 
Minister a indica cu pa 
Gobierno e proyecto aki 


ta uno di gran beneficio 
mirando cu e lo crea 
oportunidad laboral y un 
crecemento economico 
pa Aruba na San Nicolas. 


Tambe, Gobierno ta 
invertiendo hopi placa 
den embeyecemento di 
diferente area incluyendo 
Baby Beach y Rodgers 


Beach. Tur  esakinan 
ta un muestra di e 
compromiso cu Gobierno 
tin cu Aruba pero tambe 
cu e habitantenan di San 
Nicolas. 


Prome Minister ta pidi 
e comunidad di San 
Nicolas cu ta en espera di 
e proyecto aki pa tene un 
poco pasenshi mientras ta 
trata e caso aki den corte. 
"Nos ta convenci cu e tipo 
di desaroyo aki tin hopi 
potencial y oportunidad 
di crecemento pa Aruba y 
San Nicolas. Pa e motibo 
aki, lo sigui lucha pa logra 
na haci e proyecto di 
hotel Secrets un realidad. 
Esaki ta nos compromiso 
cu Aruba y San Nicolas" 
Prome Minister a expresa. 


Turista a bolter cu Kayak na 
Savaneta 


Diahuebs mainta a 
drenta informe di cu 
un kayak a bolter pabao 
di Brisas del mar na 
Savaneta, mesora a 
dirigi patruya na e sitio. 


Na yegada di e patruya 
a bin compronde cu e 
turista ta ok y a ser yuda 
pa un otro persona pero 
e yabi di su auto a cay 
bay den fondo di lama. 

Sorprendi riba dia di nurse y elogia pa su bunita trabou 
Max Abecia ta empleado di luna di mei 2023 na HOH 


Riba Dia di Enfermeria 
nurse na departamento di 
cuido B3, esta Max Abecia 
no a sospecha net nada 
y a keda hopi sorpresa 
ora ela habri porta y su 
departamento completo 
compaña pa miembronan 
di Hunta di Directiva, 
demas colega y tambe 
representante di Filipinas 
sra. Ami Henriquez 
Mendez. Un sorpresa y 
reconocemento riba e dia 
bunita aki cu Max no a 
spera y emocionnan no 
por a wordo controla. 

conoci 


Colega Max, 


como ‘the Maxfactor’ of 


‘superMax’ taun tremendo 
teamplayer. E ta duna 
bon ehempel y semper 
ta duna contesta riba 
tur pregunta. Pues e ta 
para cla pa tur hende. No 
solamente pa coleganan, 
pero tambe pashentnan 
y nan famia y no lubida 


(Ð EMPLOYEE OF THE MONTH Ẹ 


r 


5 


e specialistanan cu e ta 
trata cu hopi respet. 

E ta un persona trankilo 
cu hopi respet pa su 
team y esaki ta un 
sentimento mutuo. E 
tin bon comprension 
pa e situacion di su 
pashentnan y ta haci su 
maximo esfuerso pa nan 
sinti nan mes mas comodo 
cu ta posibel. E ta yuda 
unda cu e por semper na 
beneficio di e calidad di e 
cuido di pashentnan. 


Ademas, Max ta duna 
guia na studiantenan y ta 
controla e ‘voorbehouden 
handelingen di tur 
enfermero na HOH. 


E ta un persona creativo 
y semper ta enfoka pa 
trece solucion unda cu tin 
mester. Tambe su talent pa 
cu computer ta tremendo. 
Banda di esaki e ta un 
persona hopi motiva. 
Riba departamento B3 e 
ta un e ‘verpleegkundige 
met coördinerende 


taken” (VCT) y ta un 


miembro activo di e 
HulpVerlenersTeam. E ta 
mira e situacion den su 
totalidad y ta purba di 
solucionainmediatamente 
problemanan cu surgi. 


Max ta un di 
profesionalnan 


nos 
den 


enfermeria cu hopi 
dedicacion y pasion pa su 
trabou, pero tambe hopi 
humilde. Manera e mes 
ta bisa ʻe elogio aki no 
por a sosode sin e team 
completo. Ful e team 
merece di ta empleadonan 
di luna hunto”. No tin 
hopi colega manera Max. 


Hospital ta orguyoso di tur 
empleado cu ta contribui 
na eleva e calidad di nos 
cuido medico na Aruba. 
Y pa luna di mei, un 
reconocemento fantastico 
pa Max riba un dia masha 
special. Masha pabien 
Max! 

Nos Special pa 
Diahuebs 25 mei 


*beefcutsmall 


*pia di galiña horna 


*bacalao 
*Sopi carni 


Baskets: chicken basket, cheese burger, 
Balchi pisca, Loaded fries cu carni mula 


Pedido: 747-0505 


PENI | | 


FAN 


situa dilanti Colegio San Hose 


Tur cuminda ta bin cu Aroz, Salada, Banana funchi. 
Tambe nos tin sides di: extra sauce, pika habanero, mango of papaya 
--- por agrega French fries si ta desea --- 


Nos ta warda bo na Oké Take away situa schuin tegenover di Colegio san hose Santa cruz 


Bon appetit** 


Aruba alerta riba situacion den Continente Americano 
cu ta registrando aumento den casonan di Dengue 


ARUBA- 24 05 2023. 
Den luna di april y mei 
2023 paisnan den Region 
Latino America manera 
Argentina, Bolivia, Brazil 
Colombia, Peru y isla nan 
den Caribe manera Puerto 
Rico y Guadelopue a bati 
alarma riba aumento 
drastico di casonan di 
Dengue den nan pais. 
E situacion aki tin 
Departamento di Salud 
Publico di Aruba DVG riba 
un alerta y preparacion 
mirando cu Aruba ta un 
isla turistico cu ta ricibi 
diariamente turista for 
di diferente region e.o e 
region Latino Americano 
cu ta experenciando brote 
di Dengue. 


Actualmente Aruba por 
lo general su indice di 
cantidad di sangura cu 
ta transmiti Dengue ta 
abou pa falta di yobida. 
Pero apesar di e falta 
di yobida, personal di 
seccion di GKMB semper 
ta sigui haña criadero 
di sangura na casnan 
den comunidad, den por 
ehempel scoternan bou 
di mata, vas cu awa vijver 
y hemchi di awa di airco 
y mas. Anticipando e 
temporada di yobida cu ta 
na caminda for di luna di 
juni pa december, si cada 
ciudadano no ta alerto 
y tuma accion nesesario 
door di tene nan cura y 


espacio liber di criadero, 
Aruba tambe por bay 
experencia un aumento 
den casonan di Dengue. 


Den e prome 5 lunanan 
di aña 2023 seccion 
di Epidemiologia y 
Investigacion di DVG 
a ricibi un total di 24 
notificacion di sospecho 
di Dengue di cual 10 caso 
di Dengue ta confirma 
pa laboratorio Hunto 
cu dunadornan di cuido 
lo sigui monitor esaki di 
cerca. 


Sintomanan di Dengue ta 
entre otro: 

. Keintura 
agudo 


halto 


. Dolor di cabez 

. Biramento di 
stoma y sacamento 

. Dolor di  weso, 
joints y musculo 

. Dolor di wowo 

. Rash riba curpa 
Departamento di 


Salud Publico ta pidi 
ciudadanonan cu presenta 
keintura halto y 2 of 
mas di e sintonanan aki 
riba menciona pa tuma 
contacto cu nan dokter di 


cas of dunador di cuido 


pa por haci e testnan 
nesesario y pa por ricibi e 
guia, cuido y supervicion 
nesesario. 

Pa mas informacion 
like nos Facebook page 
Directie Volksgezondheid 
DVG Aruba, Follow nos 
riba Instagram directie 
volksgezondheid_aruba, 
subi nos website www.dvg. 
aw, yama nos na 5224200 
of mail nos na servicio@ 
dvg.aw 

Segun Jordan Schlipken, Director di A.T.A. Latino America: 
Aruba y Colombia ta comparti lasonan economico y comercial, 
cultural, di salud y mas cu claro - di turismo 


Na ocasion di 40 
aniversario di A.T.A. na 
Colombia, director di 
A.T.A. Latino America, 
Jordan Schlipken a 
elabora riba e posicion 
importante cu Colombia 
tin pa Aruba y e conexion 
entre e dos paisnan. No 
tin ningun duda cu Aruba 
y Colombia ta comparti 
lasonan economico y 
comercial, cultural, di 
salud y mas cu claro - di 
turismo. 


Den transcurso di e 
ultimo  decadanan, œ 
ekipo di A.T.A. a traha 
duro pa crea un legado 
exitoso di promove 
nos isla na e mercado 
Colombiano, hunto cu 
socionan den e mercado. 
A.T.A. ta premira cu e 
cantidad di bishitante 
cu Aruba lo ricibi for 
di Colombia y Latino 
America lo sigui crece den 
e aña nos dilanti, mirando 
e aumento den cantidad 
di vuelo y asiento cu ta 
conecta Aruba cu Bogota 
y Medellin y tambe e 
introduccion di un ruta 
nobo entre Aruba y Cali. 


E exito aki ta resultado 
di trabao incansabel 
durante e ultimo 40 
añanan y e confiansa den 
e producto Aruba. Sigur 
no por keda sin reconoce 


e rol importante di e 
ekipo y ex-directornan di 
A.T.A. Colombia y Latino 
America. 


Jordan Schlipken ta 
mira dilanti cu e mesun 
determinacion pa sigui 
cosecha e bon relacion 
entre Aruba y Colombia, 
particularmente den 
e sector di turismo y 
negoshi. Recientemente 
Schlipken a keda apunta 
como miembro di hunta 
di directiva di Holland 
House pa aña 2023 - 
2024. E meta principal 
di Holland House ta pa 
promove colaboracion 
y cooperacion entre 
empresarionan Hulandes 
y Colombiano, stimulando 
asina e oportunidadnan di 
negoshi entre Colombia, 


Aruba, Curacao, St. 
Maarten y Reino 
Hulandes. 

Esaki ta un paso 
importante pa sigui 


fortalece e conexion entre 
Aruba y Colombia, y ta 
seya e compromiso di 
parti di A.T.A. pa sigui 
inverti den e mercado 
Colombiano y asina logra 
e obhetivo di aumenta 
e cantidad di bishitante 
for di Colombia y Latino 
America mas ainda den 
futuro, creando mas 
diversificacion. 


